На место вокала у групи 1988. дошла је Лидија Асановић, која је до тада била у саставу београдске групе Последња игра лептира. Са Асановићевом, која је захваљујући песми "Дечко, хајде о’лади" већ била увелико популарна на простору бивше Југославије, Сребрна крила су победила на Југовизији 1988. године и отишла на Евровизију, која је одржана у главном граду Ирске, Даблину. Песмом "Мангуп", састав Сребрна крила са 87 поена заузео је одлично 6. место, што је један од најбољих резултата Југославије на Евровизији.